text: Politiet får nyt våben mod knallertbøller
  25 september 2012 kl. 16.21
  Fra januar risikerer knallertkørere at miste deres kørekort, hvis de kører for stærkt på knallert
  Efter nytår får politiet endnu en sanktionsmulighed mod unge, der kører på ulovlige knallerter. Konsekvenserne af det vil fremover være, at de unge må kigge langt efter kørekortet til bil og motorcykel:
  I denne uge laver politiet razziaer mod knallerter, og selvom der er bøder til dem med en for hurtig knallert, så kan de glæde sig over, at en ny lov endnu ikke er trådt i kraft.
  Fra den 19. januar gælder en helt ny knallertlov. Det betyder blandt andet, at ejere af en ulovlig knallert fra januar kan risikere at miste retten til helt at køre knallert.
  Oveni kommer, at unge knallertkørere under 18 som stoppes på en ulovlig knallert fremover risikerer at udsætte muligheden for at få kørekort til bil.
  